
Hogyan látom én a világot? - Az 5-7 éves gyermekek világképe a XXI. században

Kutatásomat a tanulmányaim és a környezetemben tapasztaltak indították el. Sok kérdés merült fel bennem a gyermekek technikai eszközökkel való viszonyáról és arról, hogyan látják ők ezeket. Világképük megismerése adhat számunkra visszajelzést arról, milyen irányba tart kapcsolatuk korunk digitális vívmányaival.
Munkámban a szakirodalom segítségével kifejtettem a gyermeki világképről eddig szerzett ismereteket. Melyek a világukat befolyásoló elvek, a tudásukat eltorzító tényezők. Részletesen kitértem kutatómunkám módszerére és kivitelezésére. A felállított hipotéziseim tekintetében vizsgáltam a jegyzőkönyveket, majd levontam a következtetéseket.
Fontos, hogy megfelelően legyenek jelen a gyermekek életében ezen eszközök, hiszen a kapcsolatuk és róluk kialakult képük változóban van. A helyes kapcsolat kialakításához az óvoda is hozzájárulhat. Ehhez nyújthat némi segítséget az elvégzett kutatáson, valamint kitűnő alapot adhat egy későbbi kutatáshoz, melyet nagyobb mintán, több, részletesebb kérdéssel érdemes elvégezni. A továbbiakban ez adhat hitelességet eddigi eredményeimnek.



